ষড়যন্ত্রকারীদের রুখে জাতীয় ঐক্য রক্ষায় ছাত্রদল রাজপথে থাকবে : সাবেক এমপি আলমগীর ফরিদ

সরওয়ার কামাল, মহেশখালী :

বিএনপির জাতীয় নির্বাহী কমিটির সদস্য ও কক্সবাজার-২ (মহেশখালী-কুতুবদিয়া) আসনের সাবেক সংসদ সদস্য আলহাজ্ব আলমগীর মুহাম্মদ মাহফুজ উল্লাহ ফরিদ বলেছেন, “বাংলাদেশের মানুষের আবেগ ও বিশ্বাসের স্থান হচ্ছে জিয়া পরিবার। আজ ফ্যাসিস্ট আওয়ামী লীগের ছত্রছায়ায় স্বাধীনতাবিরোধী একটি গোষ্ঠী দেশের স্থিতিশীলতা বিনষ্ট করে সুকৌশলে নির্বাচন বানচালের ষড়যন্ত্রে লিপ্ত। ৭১-এর পরাজিত এই শক্তিই আজ উগ্রবাদী মব সৃষ্টির কারিগর। তাদের সকল ষড়যন্ত্র রুখতে জাতীয়তাবাদী ছাত্রদল রাজপথে থেকে সুশৃঙ্খলভাবে জাতীয় ঐক্য রক্ষায় সংগ্রাম চালিয়ে যাবে।”

তিনি এসব কথা বলেন, জুলাই গণ-অভ্যুত্থানের অন্যতম শহীদ, মহেশখালীর কৃতি সন্তান ছাত্রদল নেতা শহীদ তানভীর সিদ্দিকীর প্রথম মৃত্যুবার্ষিকী উপলক্ষে আয়োজিত স্মরণ সভায়।
সভাটি অনুষ্ঠিত হয় বৃহষ্পতিবার (১৮ জুলাই) বিকাল ৩টায় বড় মহেশখালীর নতুন বাজার মাঠে, মহেশখালী উপজেলা ছাত্রদলের আয়োজনে।

সভায় সভাপতিত্ব করেন উপজেলা ছাত্রদলের আহ্বায়ক তারেক রহমান জুয়েল এবং সঞ্চালনা করেন যুগ্ম আহ্বায়ক আব্দুল আজিজ নয়ন।

স্মরণ সভায় প্রধান বক্তা হিসেবে বক্তব্য রাখেন উপজেলা ছাত্রদলের সাবেক আহ্বায়ক ও তরুণ বিএনপি নেতা আলহাজ্ব আ স ম জাহেদুল হক নাহিদ।
বক্তব্য রাখেন যুবদলের সাবেক সিনিয়র যুগ্ম আহ্বায়ক আনচার উল্লাহ বিএ, জিয়াউর রহমান ডালিম, সাবেক যুবদল নেতা এম মোক্তার আহমদ, এম আবুল কাশেম, আসাদ উল্লাহ হেলালী, ইমতিয়াজ হাসান, নুরুল আলম শাওন, মোরশেদ খান আজাদ, আব্দুল আজিজ, শাহাব উদ্দিন, নুর মুহাম্মদ প্রমুখ।

উপজেলা ছাত্রদলের যুগ্ম আহ্বায়কবৃন্দ — ইমন চৌধুরী, তায়েব ইলাহী সিকদার, আসমাউল হাসান খোকা, পৌর ছাত্রদলের আহ্বায়ক জাহেদ হাসান জিসান, কলেজ ছাত্রদলের আহ্বায়ক একরামুল হক, পৌর ছাত্রদলের সদস্য সচিব আলাউদ্দিন নাঈম, উপজেলা ছাত্রদলের সদস্য কামাল হোসেন জিকু, জাকের হোসেন নিরব, হোয়ানক ছাত্রদলের সভাপতি সোহেল সিকদার, মাতারবাড়ি সভাপতি হাবিব হাসান, শাপলাপুর সভাপতি জয়নাল আবেদীনসহ উপজেলার বিভিন্ন ইউনিয়ন, ওয়ার্ড, স্কুল, মাদ্রাসার ছাত্রদল নেতৃবৃন্দ সভায় উপস্থিত ছিলেন।

স্মরণ সভার পূর্বে বিকাল ৩টায় আলমগীর ফরিদ টেকনিক্যাল কলেজ মাঠ থেকে একটি গণমিছিল বের করা হয়। শহীদ রাষ্ট্রপতি জিয়াউর রহমান ও বিএনপির ভারপ্রাপ্ত চেয়ারম্যান তারেক রহমানকে নিয়ে বট বাহিনীর কটুক্তির প্রতিবাদে আয়োজিত এই মিছিলে ছাত্রদলের হাজার হাজার নেতাকর্মী অংশ নেন। মিছিলটি নতুন বাজারের প্রধান সড়ক ও সংলগ্ন গলি প্রদক্ষিণ করে।

ছাত্রদলের নেতাকর্মীদের স্লোগানে মুখরিত হয়ে কানায় কানায় পূর্ণ হয় নতুন বাজার মাঠ। এতে আরও উপস্থিত ছিলেন ছাত্রদল নেতা তৌফিক ইলাহী, মুহাম্মদ নাঈম, মুহাম্মদ সালমান, রোকন উদ্দিন, আমিরুল হাসনাত নাঈম, মুহাম্মদ নাসির, ইমরান খান, হাবিব খান, আমির খান, হাসনাত রিহাব, মুহাম্মদ তারেক উদ্দিন নয়ন, মুহাম্মদ হিমেল, মুহাম্মদ মাহিন, আলাউদ্দিন খান, সাইফুল ইসলাম, মুহাম্মদ মানিক, আকাশ নূর, মুহাম্মদ ফয়সাল, তানভীরুল ইসলাম অভি, রমজান আলীসহ অসংখ্য ছাত্রদল নেতা-কর্মী।

স্মরণ সভা ও মিছিলে নেতৃত্বের দৃঢ়তা, শৃঙ্খলা ও ব্যাপক জনসমাগম ভবিষ্যতের আন্দোলন-সংগ্রামে ছাত্রদলের অগ্রণী ভূমিকাকে নতুনভাবে জাগ্রত করেছে বলে রাজনৈতিক বিশ্লেষকরা মনে করছেন।